Apstiprināts

Rīgas Stradiņa universitātes

iepirkuma komisijas

2018.gada 15.maija sēdē,

prot. Nr. 62-8/123/1

Iepirkuma

**Fotografēšanas pakalpojumi**

**Iepirkuma identifikācijas Nr. RSU-2018/37/AFN-MI**

**NOLIKUMS**

Rīga, 2018

SATURS

[1. Vispārīga informācija 3](#_Toc514154176)

[1.1. Iepirkuma nosaukums, identifikācijas numurs un iepirkuma procedūra 3](#_Toc514154177)

[1.2. Pasūtītājs 3](#_Toc514154178)

[1.3. Pretendents 3](#_Toc514154179)

[1.4. Iepirkuma dokumentu saņemšanas vieta 3](#_Toc514154180)

[1.5. Piedāvājumu iesniegšanas vieta un laiks 4](#_Toc514154181)

[1.6. Papildus informācijas pieprasīšana un sniegšana 4](#_Toc514154182)

[1.7. Iepirkuma kontaktpersona 4](#_Toc514154183)

[1.8. Noteikumi piedāvājuma sagatavošanai un iesniegšanai 4](#_Toc514154184)

[2. iepirkuma priekšmets 5](#_Toc514154185)

[2.1. Iepirkuma priekšmets 5](#_Toc514154186)

[2.2. Iepirkuma līguma būtiskie nosacījumi 5](#_Toc514154187)

[3. Pretendenta vērtēšanas un izslēgšanas noteikumi, prasības pretendentam, pretendenta iesniedzamie dokumenti 6](#_Toc514154188)

[3.1. Pieteikums dalībai iepirkumā 6](#_Toc514154189)

[3.2. Pretendentu atlase 6](#_Toc514154190)

[3.3. Prasības pretendentam, lai piedalītos Iepirkumā un iesniedzamie dokumenti: 7](#_Toc514154191)

[3.4. Tehniskais un finanšu piedāvājums 8](#_Toc514154192)

[4. Piedāvājuma izvēles kritērijs, piedāvājumu vērtēšana un lēmuma pieņemšana 8](#_Toc514154193)

[4.1. Piedāvājuma izvēles kritērijs 8](#_Toc514154194)

[4.2. Piedāvājumu vērtēšana 8](#_Toc514154195)

[4.3. Lēmuma par Iepirkuma rezultātiem pieņemšana un paziņošana 9](#_Toc514154196)

[4.4. Līguma slēgšana 9](#_Toc514154197)

[4.5. Iepirkuma komisijas tiesības un pienākumi 9](#_Toc514154198)

[4.6. Pretendentu, ieinteresēto piegādātāju tiesības un pienākumi 10](#_Toc514154199)

[4.7. Citi noteikumi 11](#_Toc514154200)

# Vispārīga informācija

## Iepirkuma nosaukums, identifikācijas numurs un iepirkuma procedūra

### Iepirkuma nosaukums ir “Fotografēšanas pakalpojumi”, identifikācijas Nr. RSU 2018/37/AFN-MI (turpmāk – Iepirkums).

### Iepirkuma procedūra – iepirkums Publisko iepirkumu likuma (turpmāk tekstā – PIL) 9. panta kārtībā.

## Pasūtītājs

Rīgas Stradiņa universitāte (turpmāk – Pasūtītājs).

Reģistrācijas numurs: 90000013771

Juridiskā adrese: Dzirciema iela 16, Rīga LV-1007.

Pasūtītāja profila adrese: <http://www.rsu.lv>

## Pretendents

### Pretendents ir PIL noteiktajos gadījumos un atbilstoši spēkā esošo normatīvo aktu prasībām reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem) piegādātājs vai piegādātāju apvienība, kas iesniegusi piedāvājumu Iepirkumā.

### Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā norāda personu, kura pārstāv piegādātāju apvienību Iepirkumā, kā arī katras personas atbildības apjomu. Ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Iepirkuma pieteikumu.

### Ja līguma slēgšanas tiesības Iepirkumā tiek piešķirtas piegādātāju apvienībai, pirms līguma slēgšanas piegādātāju apvienība pēc savas izvēles izveidojas atbilstoši noteiktam juridiskam statusam vai iesniedz Pasūtītājam sabiedrības līgumu, kurā noteikts, ka visi piegādātāju apvienības dalībnieki kopā un atsevišķi ir atbildīgi par līgumā noteikto darbu izpildi un pilnvara galvenajam dalībniekam pārstāvēt piegādātāju apvienību līguma izpildē un dalībnieku vārdā parakstīt dokumentus. Sabiedrības līgumā obligāti ir jānorāda, kādas personas ir apvienojušās piegādātāju apvienībā un katra piegādātāju apvienības dalībnieka veicamo darbu apjomu.

### Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks darbus vai sniegs pakalpojumus, kuru izpildei attiecīgās spējas ir nepieciešamas.

### Pretendents var balstīties uz cita uzņēmēja iespējām, apliecinot atbilstību prasībai par finanšu apgrozījumu, tikai gadījumā, ja līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs līguma izpildi – šādā gadījumā pretendents piedāvājumā iesniedz šī uzņēmēja apliecinājumu, ka līguma slēgšanas gadījumā līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs līguma izpildi.

## Iepirkuma dokumentu saņemšanas vieta

### Pasūtītājs nodrošina brīvu un tiešu elektronisku pieeju Iepirkuma dokumentiem Pasūtītāja mājaslapā [www.rsu.lv](http://www.rsu.lv) sadaļā “Iepirkumi”.

### Ja ieinteresētajam piegādātājam nav iespējas iepazīties ar Iepirkuma dokumentiem Iepirkuma nolikuma 1.4.1. punktā noteiktajā kārtībā vai ieinteresētais piegādātājs vēlas saņemt Iepirkuma dokumentus drukātā veidā, Pasūtītājs tos izsniedz ieinteresētajam piegādātājam 3 (trīs) darba dienu laikā pēc tam, kad rakstveidā saņemts šo dokumentu pieprasījums, ievērojot PIL noteikumus.

## Piedāvājumu iesniegšanas vieta un laiks

### Pretendents iesniedz piedāvājumu, kas sagatavots atbilstoši Iepirkuma nolikumam, līdz **2018.gada 4. jūnijam plkst. 11:00, Rīgā, Kristapa ielā 30, Rīgas Stradiņa universitātes Infrastruktūras departamenta Administratīvo funkciju nodrošināšanas iepirkumu nodaļā (1.stāvs) 106.kab.**

### Ja piedāvājums tiek sūtīts pa pastu, pretendents ir atbildīgs un uzņemas atbildību par to, lai Pasūtītājs saņemtu piedāvājumu Iepirkuma nolikuma 1.5.1. punktā norādītajā termiņā.

### Ja piedāvājums iesniegts vai piegādāts Pasūtītājam pēc Iepirkuma nolikuma 1.5.1.punktā norādītā piedāvājuma iesniegšanas termiņa beigām, iepirkuma komisija neatvērtu piedāvājumu nosūta pa pastu uz pretendenta norādīto adresi vai izsniedz pretendentam.

## Papildus informācijas pieprasīšana un sniegšana

### Ieinteresētie piegādātāji jautājumus par Iepirkuma nolikumu iesniedz rakstiskā veidā pa e-pastu: [agnese.sture@rsu.lv](mailto:agnese.sture@rsu.lv) un/vai [sandija.mazlazdina@rsu.lv](mailto:sandija.mazlazdina@rsu.lv) .

### Par jautājuma saņemšanas dienu tiek uzskatīts saņemšanas datums darba laikā (no pirmdienas līdz ceturtdienai no plkst. 8:30 līdz 17:15 un piektdien no plkst. 8:30 līdz 16:00).

### Ja piegādātājs ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Pasūtītājs vienlaikus ar papildu informācijas nosūtīšanu (elektroniski) ieinteresētajam piegādātājam, kas uzdevis jautājumu par Iepirkuma nolikumu, ievieto šo informāciju internetā mājas lapā [www.rsu.lv](http://www.rsu.lv) pie Iepirkuma nolikuma.

### Ieinteresētajam piegādātājam ir pienākums sekot informācijai, kas tiek publicēta RSU mājas lapā saistībā ar Iepirkumu. Ja minētās ziņas Pasūtītājs ir ievietojis interneta mājas lapā, tiek uzskatīts, ka ieinteresētā persona ir saņēmusi papildu informāciju.

## Iepirkuma kontaktpersona

### Iepirkuma kontaktpersona: Infrastruktūras departamenta Administratīvo funkciju nodrošināšanas iepirkumu nodaļas iepirkumu projektu vadītāja Agnese Stūre.

### Kontaktpersona sniedz tikai organizatoriska rakstura informāciju par Iepirkumu.

### Tālruņa numurs: +371 67060862.

### E-pasta adrese: [agnese.sture@rsu.lv](mailto:agnese.sture@rsu.lv) vai [sandija.mazlazdiņa@rsu.lv](mailto:sandija.mazlazdiņa@rsu.lv) .

## Noteikumi piedāvājuma sagatavošanai un iesniegšanai

### Pretendents var iesniegt tikai vienu piedāvājuma variantu par visu Iepirkuma priekšmeta apjomu.

### Pretendents piedāvājumu sagatavo atbilstoši visām Iepirkuma nolikumā un tā pielikumos minētajām prasībām.

### Pretendents iesniedz piedāvājuma dokumentu oriģinālu vienā iesietā sējumā (katalogi, bukleti un brošūras var tikt iesniegti neiesietā veidā un uz tiem jābūt pretendenta nosaukumam). Uz piedāvājuma oriģināla titullapas norāda „ORIĢINĀLS”.

### Piedāvājumu iesniedz vienā aizlīmētā iepakojumā.

### Uz iepakojuma norāda šādu informāciju:

|  |
| --- |
| Rīgas Stradiņa universitāte  Kristapa iela 30, Rīga LV-1046  Infrastruktūras departamenta Administratīvo funkciju nodrošināšanas iepirkumu nodaļa  Pretendenta nosaukums, juridiskā adrese, tālrunis  Iepirkumam  “Fotografēšanas pakalpojumi”  Iepirkuma identifikācijas numurs RSU-2018/37/AFN-MI  Neatvērt līdz piedāvājumu iesniegšanas termiņa beigām |

### Piedāvājumu iesniedz datordrukā, latviešu valodā. Ja pretendents iesniedz dokumentus svešvalodā, tiem pievieno paraksttiesīgās vai pilnvarotās personas (pievienojot pilnvaru) apliecinātu tulkojumu latviešu valodā.

### Ja piedāvājumam tiek pievienotas dokumentu kopijas, tās apliecina pretendenta paraksttiesīgā persona.

### Iesniedzot piedāvājumu pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

### Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

### Visi piedāvājuma pielikumi ir tā neatņemamas sastāvdaļas.

### Visas piedāvājumā ietvertās cenas norāda euro (EUR) un cenās iekļauj visus piemērojamos nodokļus, izņemot pievienotās vērtības nodokli (turpmāk – PVN), kas tiek norādīts atsevišķi.

### Piedāvājumu paraksta pretendenta paraksttiesīgā persona vai pilnvarotā persona (pievienojot pilnvaru).

### Iepirkumā iesniegtajam piedāvājuma oriģinālam pilnībā jāatbilst Iepirkuma nolikumā izvirzītajām prasībām, jābūt caurauklotam ar numurētām lapām un klāt pievienotu satura rādītāju.

# Iepirkuma priekšmets

## Iepirkuma priekšmets

### Iepirkuma priekšmets ir fotografēšanas pakalpojumu nodrošināšana (turpmāk – Pakalpojums) atbilstoši Iepirkuma nolikuma tehniskajai specifikācijai (turpmāk – Tehniskā specifikācija) (Iepirkuma nolikuma 2.pielikums).

### CPV kods: 79961000-8 (Fotografēšanas pakalpojumi).

### Pretendents piedāvājumu iesniedz, piedāvājot visas Iepirkuma nolikuma Tehniskajā specifikācijā norādītās pozīcijas. Ja kāda iepirkuma pozīcija atbilstoši Iepirkuma nolikuma Tehniskajai specifikācijai netiks piedāvāta, piedāvājums tiks uzskatīts par neatbilstošu un tiks noraidīts.

### Pretendents var iesniegt **tikai vienu** piedāvājuma variantu.

## Iepirkuma līguma būtiskie nosacījumi

### Iepirkuma līguma (turpmāk – Līgums) izpildes vieta: Latvijas Republika.

### Līguma darbības laiks – **24 (divdesmit četri) mēneši** vai līdz kopējās līguma summas **35 000,00 EUR (trīsdesmit pieci tūkstoši *euro* un 00 centi) bez pievienotās vērtības nodokļa** (turpmāk – PVN) apguvei, atkarībā no tā, kurš nosacījums iestāsies pirmais.

### Līgumslēdzējpušu atbildības nosacījumi, kā arī citi ar Pakalpojuma sniegšanu nosacījumi noteikti Līguma projektā (Iepirkuma nolikuma 5.pielikums), kas ir Iepirkuma nolikuma neatņemama sastāvdaļa.

### Iebildumus par līguma projekta nosacījumiem ieinteresētais piegādātājs iesniedz rakstiski Iepirkuma nolikuma 1.6.1. punktā noteiktajā kārtībā. Pēc piedāvājumu iesniegšanas termiņā beigām iebildumi par līguma projektu netiks izskatīti.

# Pretendenta vērtēšanas un izslēgšanas noteikumi, prasības pretendentam, pretendenta iesniedzamie dokumenti

## Pieteikums dalībai iepirkumā

### Pretendents savam piedāvājumam pievieno pieteikumu dalībai Iepirkumā (Iepirkuma nolikuma 1.pielikums), ko paraksta pretendenta pārstāvis ar pārstāvības tiesībām. Pretendents pievieno amatpersonas ar pārstāvības tiesībām izdotu pilnvaru (oriģinālu vai apliecinātu kopiju) citai personai parakstīt piedāvājumu un iepirkuma līgumu, ja tā atšķiras no LV Uzņēmumu reģistrā norādītās. Kompetentas institūcijas izsniegta izziņa par amatpersonu paraksta tiesībām, ja pretendents ir reģistrēts ārvalstīs. Pretendents pieteikuma vēstulē norāda informāciju, vai piedāvājumu iesniegušā pretendenta uzņēmums vai tā piesaistītā apakšuzņēmēja, tostarp, personas, uz kuras iespējām pretendents balstās pieredzes apliecināšanai, uzņēmums atbilst mazā vai vidējā uzņēmuma statusam[[1]](#footnote-1).

## Pretendentu atlase

### Pretendents ir reģistrēts atbilstoši attiecīgās (izcelsmes) valsts atbilstošo normatīvo aktu prasībām.

### Uz pretendentu, kā arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, neattiecas PIL 9. panta astotajā daļā noteiktie izslēgšanas nosacījumi.

### Izziņas un citus dokumentus, kurus saskaņā ar LV normatīvajos aktos noteiktajos gadījumos izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

### Saskaņā ar PIL 49.pantu pretendents kā sākotnējo pierādījumu atbilstībai Iepirkuma nolikuma 3.3.punktā noteiktajām pretendentu atlases prasībām var iesniegt Eiropas vienoto iepirkuma procedūras dokumentu[[2]](#footnote-2) (turpmāk – ESPD). Ja pretendents izvēlējies iesniegt ESPD, lai apliecinātu, ka tas atbilst Iepirkuma nolikumā noteiktajām pretendentu atlases prasībām, tas iesniedz ESPD par katru personu, uz kuras iespējām pretendents balstās, lai apliecinātu, ka tā kvalifikācija atbilst Iepirkuma nolikumā noteiktajām prasībām un par tā norādīto apakšuzņēmēju, kura veicamo būvdarbu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Šajā gadījumā pretendentam sākotnēji piedāvājumā nav jāiesniedz Iepirkuma nolikuma 3.3.punktā minētie atlases dokumenti.

## Prasības pretendentam, lai piedalītos Iepirkumā un iesniedzamie dokumenti:

| Prasība | Iesniedzamais dokuments |
| --- | --- |
| * + 1. Pretendents normatīvajos tiesību aktos noteiktajā kārtībā ir reģistrēts LV Komercreģistrā vai līdzvērtīgā reģistrā ārvalstīs.   Fiziskām personām jābūt reģistrētām LV Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs. | * + - 1. Informāciju par pretendentu, kurš ir reģistrēts LV Komercreģistrā, Pasūtītājs pārbauda Uzņēmumu reģistra mājaslapā (skat. [www.ur.gov.lv/?a=936&z=631&v=lv](http://www.ur.gov.lv/?a=936&z=631&v=lv)).       2. Ārvalstīs reģistrēts pretendents iesniedz līdzvērtīgas iestādes citā valstī iesniegtas reģistrācijas apliecības vai izziņas, kas apliecina, ka pretendents ir reģistrēts normatīvajos aktos noteiktā kārtībā un joprojām darbojas, pretendenta apliecināta kopiju. Ārvalstīs izsniegtām izziņām jābūt tulkotām latviešu valodā (pretendenta apliecināts tulkojums).       3. Fiziskām personām – LV Valsts ieņēmumu dienesta nodokļu maksātāja reģistrācijas apliecības apliecināta kopija. |
| * + 1. Pretendenta vidējais gada finanšu apgrozījums (bez PVN) iepriekšējo 3 (trīs) noslēgto finanšu gadu laikā (par noslēgto finanšu gadu uzskata gadu, par kuru ir sastādīts un normatīvajos aktos noteiktajā kārtībā apstiprināts gada pārskats) ir vismaz 35 000,00 EUR (trīsdesmit pieci euro 00 centi) bez PVN. Pretendenti, kas dibināti vēlāk apliecina finanšu apgrozījumu par nostrādāto periodu. | * + - 1. Apliecinājums par finanšu apgrozījumu (bez PVN) pēdējo 3 (trīs) noslēgto finanšu gadu laikā. Pretendenti, kas dibināti vēlāk, apliecina finanšu apgrozījumu par nostrādāto periodu.       2. Ja pretendents ir personu apvienība, tad visu personu apvienības dalībnieku kopējais finanšu apgrozījumam kopā ir ne mazāks kā Iepirkuma nolikuma 3.3.2. punktā noteiktais pretendenta finanšu apgrozījums pēdējo 3 (trīs) noslēgto finanšu gadu laikā.       3. Ja pretendents ir dibināts vēlāk, tad finanšu apgrozījumam jāatbilst iepriekš minētajai prasībai attiecīgajā laika periodā. |
| * + 1. Pretendentam iepriekšējo 3 (trīs) gadu laikā (2015., 2016., 2017.gadā, kā arī 2018.gadā laika periodā līdz piedāvājuma iesniegšanas dienai) ir sniedzis **vismaz 2 (divus)** līdzvērtīgus pēc satura pakalpojumus - ir noslēgti vismaz 2 (divi) pakalpojumu līgumi katrs par summu ne mazāku kā 15 000,00 EUR (piecpadsmit tūkstoši *euro* 00 centi) bez PVN | * + - 1. Saraksts atbilstoši Iepirkuma nolikuma 3.3.3.punkta prasībām (Iepirkuma nolikuma 4.pielikums)       2. Atsauksmes no vismaz 2 (diviem) pakalpojuma saņēmējiem, kurus pretendents norādījis pieredzes sarakstā |
| * + 1. Pretendentam iepriekšējo 3 (trīs) gadu laikā (2015., 2016., 2017.gadā, kā arī 2018.gadā laika periodā līdz piedāvājuma iesniegšanas dienai) ir pieredze **vismaz 3 (trīs)** starptautiskos pasākumos (starptautisks pasākums ir tāds pasākums, kura organizēšanā vai dalībā piedalās citu valstu organizācijas vai personas, piemēram, starptautiska zinātniskā konference, starptautiskas sporta sacensības), kas saistīti ar fotografēšanas pakalpojumu nodrošināšanu, ar dalībnieku skaitu ne mazāku kā 300 dalībnieki. | * + - 1. Saraksts ar veiktajiem pakalpojumiem pēdējo 3 (trīs) gadu laikā (Iepirkuma nolikuma 4.pielikums).       2. Atsauksmes no vismaz 3 (trīs) pakalpojuma saņēmējiem, kurā norādīta informācija par starptautisku pasākumu, kas atbilsts Iepirkuma nolikuma 3.3.4.punkta prasībām |

## Tehniskais un finanšu piedāvājums

### Pretendents, iesniedzot pieteikumu Iepirkumā (Iepirkuma nolikuma 1.pielikums), ar tā parakstīšanu apliecina, ka piekrīt sniegt Pakalpojumu atbilstoši visām Tehniskajā specifikācijā (Iepirkuma nolikuma 2.pielikums) izvirzītajām prasībām, līdz ar to pretendentam nav nepieciešams iesniegt papildus dokumentāciju, kas nav noteikta Iepirkuma nolikumā kā iesniedzamais dokuments, tehniskā piedāvājuma sastāvā, lai apliecinātu atbilstību Tehniskās specifikācijas (2.pielikuma) noteikumiem.

### Pretendents sagatavo un finanšu piedāvājumu iesniedz saskaņā ar Iepirkuma nolikumam pievienoto Finanšu piedāvājuma veidlapu (Iepirkuma nolikuma 3.pielikums).

### Finanšu piedāvājumā norādītajām cenām ir jābūt norādītām euro (EUR), norādot piedāvātās cenas ar precizitāti 2 (divi) cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli.

# Piedāvājuma izvēles kritērijs, piedāvājumu vērtēšana un lēmuma pieņemšana

## Piedāvājuma izvēles kritērijs

* + 1. Piedāvājuma izvēles kritērijs ir saimnieciski visizdevīgākais piedāvājums. Par saimnieciski visizdevīgāko piedāvājumu tiks atzīts piedāvājums, saskaņā ar vērtēšanas kritērijiem.
    2. Piedāvājumu vērtēšanas kritēriji

|  |  |  |  |
| --- | --- | --- | --- |
| **Nr.p.k.** | **Pakalpojums** | **Max punktu skaits** | **Formula** |
| **1.** | Fotogrāfa darbs pasākumā – reportāžas bilžu uzņemšana – izbraukumā Rīgas robežās vai Latvijā. | 50 | **(Zemākā piedāvātā cena/ vērtējamā cena)\* maksimālais novērtējums** |
| **2.** | Fotogrāfa (-u) nokļūšana uz pasākuma norises vietu ārpus Rīgas robežām. | 30 |
| **3.** | Uzņemto fotogrāfiju pieejamība interneta vietnē ar hronoloģisku foto materiāla pārlūkošanas funkciju, meklēšanas pēc atslēgas vārdiem (pasūtītāja norādīti – kā minimums tiek norādīts pasākuma nosaukums un datums) funkciju, lejupielādes funkciju. | 5 |
| **4.** | Fotogrāfiju izgatavošana izmērā 10 x 15 cm. | 5 |
| **5.** | Fotogrāfiju izgatavošana izmērā 15 x 23 cm. | 5 |
| **6.** | Fotogrāfiju pēcapstrāde. | 5 |

## Piedāvājumu vērtēšana

### Iepirkuma komisija piedāvājumu vērtēšanu veic slēgtās sēdēs šādos posmos:

#### piedāvājuma noformējuma pārbaude;

#### pretendentu atlase;

#### tehniskā piedāvājuma atbilstības pārbaude;

#### finanšu piedāvājuma vērtēšana;

#### saimnieciski visizdevīgākā piedāvājuma noteikšana.

### Katrā vērtēšanas posmā vērtē tikai to pretendentu piedāvājumus, kas nav noraidīti iepriekšējā vērtēšanas posmā.

### Iepirkuma komisija pārbauda, vai nav iesniegts nepamatoti lēts piedāvājums. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.

### Iepirkuma komisija attiecībā uz pretendentu, kuram būtu piešķiramas līguma slēgšanas tiesības, pārbauda PIL 9.panta astotajā daļā norādīto izslēgšanas gadījumu esamību PIL 9.panta devītajā daļā noteiktajā kārtībā. Ja Pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents atbilstoši PIL noteikumiem ir tiesīgs iesniegt izziņu vai citu dokumentu par attiecīgo faktu gadījumos, kad Pasūtītāja iegūtā informācija neatbilst faktiskajai situācijai.

## Lēmuma par Iepirkuma rezultātiem pieņemšana un paziņošana

### Iepirkuma komisija iepirkuma līguma slēgšanas tiesības piešķir pretendentam, kurš ir piedāvājis Iepirkuma nolikuma prasībām atbilstošu saimnieciski visizdevīgāko piedāvājumu.

### Visi pretendenti tiek rakstveidā informēti par Iepirkuma rezultātiem 3 (trīs) darba dienu laikā no lēmuma pieņemšanas dienas, nosūtot paziņojumu par Iepirkuma rezultātiem uz pretendenta piedāvājumā norādīto elektroniskā pasta adresi.

### Ja Iepirkumā nav iesniegti piedāvājumi vai, ja iesniegtie piedāvājumi neatbilst Iepirkuma nolikumā noteiktajām prasībām, iepirkuma komisija pieņem lēmumu izbeigt Iepirkumu bez rezultāta un 3 (trīs) darbdienu laikā pēc tam, kad pieņemts šajā punktā minētais lēmums, publicē publikāciju vadības sistēmā informāciju par Iepirkuma izbeigšanu bez rezultāta, kā arī savā pircēja profilā nodrošina brīvu un tiešu elektronisku piekļuvi šim lēmumam.

### Iepirkuma komisija var jebkurā brīdī pārtraukt Iepirkumu un neslēgt Līgumu, ja tam ir objektīvs pamatojums. Iepirkuma komisija 3 (trīs) darbdienu laikā pēc tam, kad pieņemts lēmums pārtraukt Iepirkumu, sagatavo un publicē publikāciju vadības sistēmā informāciju par Iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

## Līguma slēgšana

### Pasūtītājs slēdz ar Iepirkuma uzvarētāju līgumu saskaņā ar PIL un citiem normatīviem aktiem, pamatojoties uz Pasūtītāja lēmumu par līguma slēgšanas tiesību piešķiršanu un Iepirkuma uzvarētāja iesniegto piedāvājumu.

### Iepirkuma uzvarētājam līgums jāparaksta 5 (piecu) darba dienu laikā no Pasūtītāja nosūtītā uzaicinājuma parakstīt līgumu nosūtīšanas (arī e-pasta veidā) dienas. Ja norādītajā termiņā Iepirkuma uzvarētājs neparaksta līgumu, tas tiek uzskatīts par atteikumu slēgt līgumu.

### Ja izraudzītais pretendents atsakās slēgt līgumu ar Pasūtītāju, Pasūtītājs var pieņemt lēmumu slēgt līgumu ar nākamo pretendentu, kura piedāvājums atbilst Iepirkuma nolikuma prasībām un ir nākamais piedāvājums ar viszemāko cenu.

## Iepirkuma komisijas tiesības un pienākumi

### Piedāvājumu izvērtēšanu veic iepirkuma komisija. Iepirkuma komisija ir tiesīga pieaicināt ekspertu.

### Piedāvājumu atvēršanu un izvērtēšanu iepirkuma komisija veic slēgtās sēdēs bez pretendentu klātbūtnes.

### Iepirkuma komisija ir tiesīga labot aritmētiskās kļūdas pretendentu finanšu piedāvājumā. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas.

### Aritmētiskās kļūdas piedāvājumos tiek labotas šādi:

#### ja atšķiras skaitļi vārdos no skaitļiem ciparos, vērā tiks ņemti skaitļi vārdos;

#### ja piedāvājumā konstatēta aritmētiska kļūda nodokļu aprēķināšanā, iepirkuma komisija to labo atbilstoši nodokļu likumos noteiktajai nodokļu aprēķināšanas kārtībai.

### Piedāvājumu izvērtēšanā iepirkuma komisija pārbauda piedāvājumu atbilstību Iepirkuma nolikumā paredzētajiem noteikumiem, prasībām un Iepirkuma Tehniskajā specifikācijā izvirzītajām prasībām.

### Iepirkuma komisija atsakās no tālākas piedāvājuma izvērtēšanas gadījumā, ja tiek konstatēts, ka piedāvājums neatbilst kādai no Iepirkuma nolikumā noteiktajām prasībām.

### Pēc piedāvājumu izvērtēšanas iepirkuma komisija pieņem kādu no šādiem lēmumiem:

#### par kāda no pretendentiem atzīšanu par Iepirkuma uzvarētāju;

#### par Iepirkuma izbeigšanu, neizvēloties nevienu no pretendentiem, ja Iepirkumam nav iesniegti piedāvājumi, vai arī iesniegtie piedāvājumi neatbilst Iepirkumā noteiktajām prasībām.

### Pasūtītājs var jebkurā brīdī pārtraukt Iepirkumu, ja tam ir objektīvs pamatojums.

### Ja iepirkuma komisija konstatē, ka konkrētais piedāvājums varētu būt nepamatoti lēts, Iepirkuma komisija pirms šī piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem.

### Ja, izvērtējot pretendenta sniegto paskaidrojumu, iepirkuma komisija konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, iepirkuma komisija atzīst piedāvājumu par nepamatoti lētu un tālāk to neizskata.

### Visas pārējās iepirkuma komisijas tiesības un pienākumus, kas nav atrunāti Iepirkuma nolikumā, regulē PIL un citi spēkā esošie normatīvie akti.

### Pēc nepieciešamības iepirkuma komisija var papildus pieprasīt no pretendenta papildus informāciju.

## Pretendentu, ieinteresēto piegādātāju tiesības un pienākumi

### Pretendenti, iesniedzot piedāvājumu Iepirkumā, vienlaicīgi apņemas ievērot visus Iepirkumā noteiktos nosacījumus, t.sk. dokumentu noformēšanā un iesniegšanā un precīzi ievērot Iepirkuma nolikuma un Līgumā noteiktās prasības.

### Pretendentam ir pienākums sniegt atbildes uz iepirkuma komisijas pieprasījumiem par papildu informāciju. Ja pretendents nesniedz atbildi uz iepirkuma komisijas uzdotajiem jautājumiem iepirkuma komisijas norādītajā termiņā, iepirkuma komisijai ir tiesības izslēgt pretendentu no turpmākas dalības Iepirkumā.

### Visas pārējās pretendentu, ieinteresēto piegādātāju tiesības un pienākumus, kas nav atrunāti Iepirkuma nolikuma prasībās, regulē PIL un citi normatīvie akti.

### Pretendents, kuram piešķirtas Līguma slēgšanas tiesības, Līgumu paraksta 5 (piecu) darba dienu laikā no Pasūtītāja nosūtītā uzaicinājuma parakstīt Līgumu nosūtīšanas (arī e-pasta veidā) dienas. Ja norādītajā termiņā pretendents, kuram piešķirtas līguma slēgšanas tiesības, neparaksta Līgumu, tas tiek uzskatīts par atteikumu slēgt Līgumu ar Pasūtītāju.

### Ja izraudzītais pretendents atsakās slēgt Līgumu ar Pasūtītāju, iepirkuma komisijai ir tiesības pieņemt lēmumu slēgt Līgumu ar nākamo pretendentu, kas iesniedzis Iepirkumā saimnieciski visizdevīgāko piedāvājumu vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kas iesniedzis Iepirkumā saimnieciski visizdevīgāko piedāvājumu, bet tas atsakās slēgt līgumu, iepirkuma komisija pieņem lēmumu pārtraukt Iepirkumu, neizvēloties nevienu piedāvājumu.

## Citi noteikumi

### Citas saistības attiecībā uz Iepirkuma norisi, kas nav atrunātas Iepirkuma nolikumā, nosakāmas saskaņā ar Latvijas Republikā spēkā esošiem normatīvajiem aktiem.

### Iepirkuma nolikumam pievienoti šādi pielikumi:

1. pielikums – Pretendenta pieteikums par piedalīšanos Iepirkumā (veidlapa);

2. pielikums – Tehniskā specifikācija;

3. pielikums - Finanšu piedāvājums (veidlapa);

4. pielikums – Pretendenta līdzvērtīga apjoma un satura darbu apraksts (veidlapa);

5. pielikums – Līguma projekts.

Iepirkuma komisijas priekšsēdētāja S. Mazlazdiņa

1. pielikums

Iepirkuma nolikumam

“Fotografēšanas pakalpojumi”

ID Nr.: RSU-2018/37/AFN-MI

**PIETEIKUMS** (veidlapa)

par piedalīšanos iepirkumā

**“Fotografēšanas pakalpojumi”**

(identifikācijas Nr. RSU-2018/37/AFN-MI)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Pretendents: | | | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | |
|  |  |  |  |  | | *(nosaukums)* | | |
| vienotais reģistrācijas Nr. | | | | | | | \_\_\_\_\_\_\_\_\_\_\_\_\_\_\_\_\_\_\_ | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | personā |
| (vadītāja vai pilnvarotās personas vārds un uzvārds)  Ja pretendents ir piegādātāju apvienība:  personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;  katras personas atbildības līmenis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Persona, uz kuras iespējām pretendents balstās, lai apliecinātu, ka tā kvalifikācija atbilst Iepirkuma nolikumā noteiktajām prasībām (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Apakšuzņēmēji, kuru veicamo būvdarbu vai sniedzamo pakalpojumu vērtība ir 10 procenti no kopējās Iepirkuma līguma vērtības vai lielāka (nosaukums, reģ. Nr., juridiskā adrese un katram šādam apakšuzņēmējam izpildei nododamo būvdarbu vai pakalpojumu līguma daļa) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. | | | | | | | | |
| Pretendenta uzņēmums atbilst mazā (norādīt: Jā/Nē) \_\_\_\_\_\_\_\_vai vidējā uzņēmuma statusam (norādīt: Jā/Nē) \_\_\_\_\_\_\_\_\_.  Pretendenta piesaistītā apakšuzņēmēja uzņēmums atbilst mazā (norādīt: Jā/Nē) \_\_\_\_\_\_\_\_vai vidējā uzņēmuma statusam – (norādīt: Jā/Nē (ja atbilde ir Jā - norādīt apakšuzņēmēja nosaukumu, reģ. Nr.)) \_\_\_\_\_\_\_\_\_\_\_\_\_\_.  ar šī pieteikuma iesniegšanu: | | | | | | | | |
| 1. Piesakos piedalīties iepirkumā “Fotografēšanas pakalpojumi”, ID Nr. RSU-2018/37/AFN-MI (turpmāk – Iepirkums). | | | | | | | | |
| 1. Apņemas ievērot Iepirkuma prasības, piekrīt veikt visus Iepirkuma tehniskajā specifikācijā noteiktos darbus atbilstoši visām Iepirkuma nolikumā, iepirkuma Līgumā un Iepirkuma tehniskajā specifikācijā izvirzītajām prasībām, kā arī atbilstoši Latvijas Republikā spēkā esošo normatīvo aktu prasībām. | | | | | | | | |
| 1. Apliecinu, ka \_\_\_\_\_\_\_\_ *(Pretendenta nosaukums)* ir nepieciešamās profesionālās, tehniskās un organizatoriskās spējas, finanšu resursi, iekārtas, personāls un cita infrastruktūra, kas nepieciešami līguma izpildei. | | | | | | | | |
| 1. Piekrītu Iepirkuma nolikuma noteikumiem un tam pievienotajiem pielikumiem, tai skaitā iepirkuma līgumprojekta noteikumiem, un apņemamos noslēgt iepirkuma līgumu Iepirkuma nolikumā noteiktajā termiņā un izpildīt visus iepirkuma līguma nosacījumus, ja Pasūtītājs izvēlēsies šo piedāvājumu. | | | | | | | | |
| 1. Apliecinu, ka visas sniegtās ziņas ir patiesas, tai skaitā precīzi norādīta kontaktinformācija. | | | | | | | | |
|  | Kontaktinformācija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pretendenta juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pretendenta faktiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tālruņa Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E-pasts: (obligāti norādīt): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | |

|  |  |  |  |  |
| --- | --- | --- | --- | --- |
| *(vadītāja vai pilnvarotās personas amats)* |  | *(paraksts)* |  | *(paraksta atšifrējums)* |
|  |  |  |  |  |
| *(datums)* |  | z.v. |  |  |

2. pielikums

Iepirkuma nolikumam

“Fotografēšanas pakalpojumi”

ID Nr.: RSU-2018/37/AFN-MI

**TEHNISKĀ SPECIFIKĀCIJA**

|  |  |
| --- | --- |
| **Nr.p.k.** | **Pasūtītāja tehniskā specifikācijai** |
| **1.** | Nodrošināt fotoreportāžas no pasūtītāja pasākumiem Latvijā jebkurā nedēļas dienā un diennakts laikā:   1. 1 (viena) fotogrāfa darbu, ja pasūtītājs par šādu nepieciešamību informē vēlākais 2 (divas) stundas iepriekš; 2. 2 (divu) fotogrāfu vienlaicīgu darbu, ja pasūtītājs par šādu nepieciešamību informē vismaz 24 (divdesmit) stundas iepriekš; 3. 3 (trīs) fotogrāfu vienlaicīgu darbu, ja pasūtītājs par šādu nepieciešamību informē vēlākais 48 (četrdesmit astoņas) stundas iepriekš; 4. fotogrāfa (-u) nokļūšana uz pasākuma norises vietu Rīgas robežās bez papildu maksas (fotogrāfiem netiek paredzēts atalgojums par ceļā pavadīto laiku); 5. fotogrāfa (-u) nokļūšana uz pasākuma norises vietu ārpus Rīgas robežām pēc finanšu piedāvājumā norādītā tarifa EUR/km (tarifā ierēķināts fotogrāfu atalgojums par ceļā pavadīto laiku). |
| **2.** | 24 stundu laikā no notikuma vai pasūtītāja pieprasījuma brīža nodrošināt uzņemto fotogrāfiju:   1. pieejamību tiešsaistē ar hronoloģisku foto materiāla pārlūkošanas funkciju, meklēšanas pēc atslēgas vārdiem (pasūtītāja norādīti – kā minimums tiek norādīts pasākuma nosaukums un datums) funkciju, lejupielādes funkciju vismaz 20 bildes vienlaicīgi:    1. iekšējai lietošanai (vienlaicīgi 3 (trīs) pieejas);    2. ārējai lietošanai (vienlaicīgi 50 (piecdesmit) pieejas, pieejamas tikai ārējiem lietotājiem paredzētās bildes). 2. izgatavošanu izmērā 10 x 15 cm vai 15 x 23 cm; 3. pēcapstrādi fotoreportāžas bildēm (izmantojama līdz A3 izmēram; 300 dpi; optimizētas krāsas un kontrasti). |

3. pielikums

Iepirkuma nolikumam

“Fotografēšanas pakalpojumi”

ID Nr.: RSU-2018/37/AFN-MI

**FINANŠU PIEDĀVĀJUMS** (veidlapa)

“Fotografēšanas pakalpojumi”

ID Nr. RSU-2018/37/AFN-MI

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Nr.p.k.** | **Pakalpojums** | **Mērvienība** | **Cena (EUR, bez PVN)** |
| **1.** | Fotogrāfa darbs pasākumā – reportāžas bilžu uzņemšana – izbraukumā Rīgas robežās vai Latvijā. | 1 (viena) stunda |  |
| **2.** | Fotogrāfa (-u) nokļūšana uz pasākuma norises vietu ārpus Rīgas robežām. | 1 (viens) km |  |
| **3.** | Uzņemto fotogrāfiju pieejamība interneta vietnē ar hronoloģisku foto materiāla pārlūkošanas funkciju, meklēšanas pēc atslēgas vārdiem (pasūtītāja norādīti – kā minimums tiek norādīts pasākuma nosaukums un datums) funkciju, lejupielādes funkciju. | 1 (viena) publicēšanas reize[[3]](#footnote-3) |  |
| **4.** | Fotogrāfiju izgatavošana izmērā 10 x 15 cm. | 1 (viens) gabals |  |
| **5.** | Fotogrāfiju izgatavošana izmērā 15 x 23 cm. | 1 (viens) gabals |  |
| **6.** | Fotogrāfiju pēcapstrāde[[4]](#footnote-4). | 1 (viens) gabals |  |

*\* Pasūtītājs līguma ietvaros nav saistīts ar konkrētu pasūtījuma apjomu, un veic pasūtījumus atbilstoši vajadzībai un savām finanšu iespējām, pēc nepieciešamības arī samazinot kopējo pasūtījuma apjomu.*

Apliecinām, ka vienības līgumcenā iekļauti visi normatīvajos aktos paredzētie nodokļi un maksājumi, izņemot PVN, kas saistīti ar kvalitatīvu un tehniskajām specifikācijām atbilstošu pakalpojumu izpildi.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*(vadītāja vai pilnvarotās personas amats) (paraksts) (paraksta atšifrējums)*

\_\_\_\_\_\_\_\_\_\_\_\_\_\_

*(datums)* z.v

4. pielikums

Iepirkuma nolikumam

“Fotografēšanas pakalpojumi”

ID Nr.: RSU-2018/37/AFN-MI

Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**INFORMĀCIJA**

**par pretendenta pieredzi**

|  |  |  |  |  |
| --- | --- | --- | --- | --- |
| **Nr. P.k.** | **Pakalpojuma nosaukums** (atbilstoši Iepirkuma nolikuma 3.3.3. un 3.3.4.punkta prasībām) | **Sniegtā pakalpojuma skaidrojums (vai ir starptautisks, dalībnieku skaits)** | **Pakalpojuma (līguma) izpildes laiks**  **(datums)** | **Pakalpojuma pasūtītāja nosaukums, kontaktpersonas un kontakttālrunis** |
| **1.** |  |  |  |  |
| **2.** |  |  |  |  |
| **3.** |  |  |  |  |
| **….** |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*(vadītāja vai pilnvarotās personas amats) (paraksts) (paraksta atšifrējums)*

\_\_\_\_\_\_\_\_\_\_\_\_\_\_ *(datums)* z.v.

6. pielikums

Iepirkuma nolikumam

“Fotografēšanas pakalpojumi”

ID Nr.: RSU-2018/37/AFN-MI

**/LĪGUMA PROJEKTS/**

**Līgums Nr.\_\_\_\_\_\_\_\_\_\_\_\_\_**

**par fotografēšanas pakalpojumu sniegšanu**

(iepirkuma identifikācijas Nr. RSU-2018/37/AFN-MI)

Rīgā, 201\_\_.gada \_\_\_. \_\_\_\_\_\_\_\_\_\_\_

**Rīgas Stradiņa universitāte** *(kopš 13.12.2002. sertificēta atbilstīgi standartam ISO 9001 „Kvalitātes pārvaldības sistēmas” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”)*\_\_\_\_\_\_\_\_\_\_\_\_ *amats, vārds, uzvārds* personā, kurš rīkojas atbilstīgi \_\_\_\_\_\_\_\_\_\_\_\_\_\_\_\_\_\_\_ *pārstāvniecības pamatojums* (turpmāk – **Pasūtītājs**), no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *juridiskā (fiziskā persona), amats, vārds, uzvārds* personā, kurš/kura rīkojas atbilstīgi \_\_\_\_\_\_\_\_\_\_\_\_\_\_\_\_\_\_\_ *pārstāvniecības pamatojums* (turpmāk – **Izpildītājs**), no otras puses (abi kopā turpmāk – Puses),

pamatojoties uz iepirkumu “Fotografēšanas pakalpojumi”, ID Nr. RSU-2018/37/AFN-MI ,

izsakot savu brīvu gribu – bez maldības, viltus vai spaidiem, noslēdz šāda satura pakalpojumu līgumu (turpmāk – Līgums):

1. **Līguma priekšmets**
   1. Pasūtītājs pasūta un Izpildītājs apņemas sniegt **fotografēšanas pakalpojumus** saskaņā ar Līguma un Tehniskās specifikācijas noteikumiem (turpmāk – Pakalpojumi). Detalizētāka informācija par Pakalpojumiem tiek noformēta un pievienota Līgumam kā tā pielikumi, kas ir neatņemama Līguma sastāvdaļa.
   2. Izpildītājs veic Pakalpojumu sniegšanu (t.sk. apstrādā un uzglabā fotoattēlus) tikai Pasūtītāja uzdevumā.
   3. Izpildītājs Pasūtījumu izpilda pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pasūtītājs.
   4. Pasūtītājs nav saistīts ar konkrētu apjomu un pasūta Pakalpojumus pēc nepieciešamības.
2. **Līgumcena un norēķinu kārtība**
   1. Līgumcena par Pakalpojumiem ir atbilstīga Izpildītāja iesniegtajam finanšu piedāvājumam un kopumā visā Līguma darbības laikā nepārsniegs **35 000,00 EUR** (trīsdesmit pieci tūkstoši *euro* un 00 centi) bez pievienotās vērtības nodokļa (turpmāk – PVN) (turpmāk – Līgumcena).
   2. Papildus Līgumcenai tiek maksāts PVN normatīvajos aktos noteiktajā apmērā un kārtībā.
   3. Līgumcenā, kā arī katras Pakalpojuma pozīcijas izmaksās ir iekļautas visas ar Pakalpojumu sniegšanu saistītās izmaksas – nodokļi (izņemot PVN), materiāli, darbaspēka izmaksas, tehniskais nodrošinājumus u.c.
   4. Pasūtītājs samaksu par Pakalpojumiem atbilstīgi faktiski izpildītajam Pakalpojumu apjomam, veic ar pārskaitījumu uz Izpildītāja Līgumā norādīto bankas kontu 30 (trīsdesmit) dienu laikā pēc Izpildītāja izrakstīta rēķina un Pušu abpusēji parakstīta Pakalpojumu pieņemšanas – nodošanas akta saņemšanas dienas. Izrakstot rēķinu, tajā obligāti jānorāda Līguma numurs, datums un Pasūtītāja kontaktpersona, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu.
   5. Pasūtītājs pieņem un atzīst Izpildītāja elektronisko rēķinu, ja tas noformēts atbilstoši normatīvo aktu prasībām un nosūtīts uz elektronisko adresi [e-rekini@rsu.lv](mailto:e-rekini@rsu.lv). Pretējā gadījumā Izpildītājam jāiesniedz Pasūtītājam rēķinu rakstveidā.
   6. Ja Līgumā noteikto maksājumu veikšanas brīdī pastāv kāda Izpildītāja parāda saistība pret Pasūtītāju, kas izriet no šī Līguma nosacījumu neizpildes, Pasūtītājs ir tiesīgs to vienpusēji ieskaitīt, veicot norēķinus.
3. **Pakalpojumu pieņemšana – nodošana**

3.1. Izpildītājs Pakalpojumu sniedz atbilstoši Pasūtītāja kontaktpersonas veiktiem pasūtījumiem, iepriekš savstarpēji saskaņojot konkrētu Pakalpojumu sniegšanas vietu un laiku. Par pasūtījumu Līguma izpratnē uzskatāms Pasūtītāja Līgumā noteiktās kontaktpersonas elektronisks (e-pasta) pieprasījums Izpildītāja Līgumā noteiktajai kontaktpersonai Pakalpojumu sniegšanai: ievērojot sekojošo:

3.1.1. pasūtījumi nosūtāmi uz Izpildītāja saskaņā ar Līgumu noteiktās kontaktpersonas e-pastu;

3.1.2. Pasūtījumu ietvaros ņemami vērā Līguma pielikumos norādītie termiņi;

3.1.3. Pasūtījumu ietvaros Izpildītāja pienākums ir patstāvīgi precizēt nepieciešamo informāciju, piemēram, vieta, laiks, ilgums, pasākuma formāts, kā arī informāciju par sagaidāmajiem nodevumiem – formāts, apjoms, ilgums u.c.;

3.1.4. Izpildīto pasūtījumu nodevumus Izpildītājs nodod Pasūtītājam atbilstoši Pasūtītāja norādījumiem par formātu, apjomu, daudzumu, kvalitāti u.c. kritērijiem.

* 1. Vienlaicīgi ar Pakalpojumiem Izpildītājs nodod Pasūtītājam visu ar Pakalpojumu sniegšanu saistīto dokumentāciju, ja tāda konkrētajiem Pakalpojumiem ir.
  2. Pakalpojumu pieņemšana – nodošana tiek noformēta ar Pakalpojumu pieņemšanas – nodošanas akta vai, ja Pasūtītājs akceptē, Izpildītāja izrakstīta rēķina, kas apliecina Pakalpojumu pieņemšanu – nodošanu, abpusēju parakstīšanu. Ja Pakalpojuma pieņemšanas – nodošanas ietvaros tiek konstatētas kādas neatbilstības, Izpildītājam tās jānovērš bez papildus samaksas Pasūtītāja noteiktā termiņā, ja vien tās objektīvi vai tehniski ir novēršamas.
  3. Ja Izpildītājs neizpilda Pakalpojuma ietvaros veiktos pasūtījumus savlaicīgi (piemēram, nokavē pasākumu, kurā nepieciešami fotogrāfa pakalpojumi), Pasūtītājam ir tiesības atsaukt pasūtījumu un veikt līgumsoda aprēķinu.
  4. Jautājumi par Pakalpojumu atbilstību Līguma noteikumiem tiek risināti, Pusēm savstarpēji vienojoties. Ja vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtītāja viedokli, Izpildītājs ne tikai novērš attiecīgos trūkumus, bet arī Pasūtītāja noteiktā termiņā un kārtībā sedz eksperta pieaicināšanas izmaksas.

1. **Izpildītāja saistības**
   1. Izpildītājs apņemas Pasūtījumus izpildīt kvalitatīvi, savlaicīgi, atbilstoši Pasūtītāja izvirzītajām prasībām un veiktajam pasūtījumam.
   2. Izpildītājs apņemas bez papildus atlīdzības veikt izmaiņas, uzlabojumus vai papildinājumus Pakalpojumos gadījumā, ja tie neatbildīs Līguma nosacījumiem.
   3. Izpildītājs apņemas nekavējoties, bet ne vēlāk kā 3 (triju) darba dienu laikā rakstveidā informēt Pasūtītāju, ja Līguma izpildes laikā:
      1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
      2. Izpildītāja saimnieciskā darbība tiek apturēta;
      3. Izpildītājs tiek reģistrēts ar PVN apliekamo personu reģistrā vai izslēgts no tā (atsūtot Pasūtītājam apliecības kopiju).
   4. Izpildītājs papildus minētajām saistībām apņemas:
      1. pilnā apmērā segt Pasūtītājam no Līguma izrietošo zaudējumu atlīdzināšanas un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas;
      2. nekavējoties pēc Pasūtītāja pieprasījuma saņemšanas iesniegt ar Līguma izpildi saistīto informāciju (pārskatu).
   5. Izpildītājs apņemas nodrošināt Pakalpojumu sniegšanā iesaistīto darbinieku kvalifikācijas atbilstību veicamajam darbam, ar normatīvajos aktos noteikto vai attiecīgai darba specifikai nepieciešamo kvalifikāciju un prasmi.
   6. Izpildītājs apņemas sniegt mutiskas vai rakstiskas rekomendācijas un/vai konsultācijas Pakalpojumu sniegšanas ietvaros.
   7. Izpildītājs apņemas visā Līguma darbības laikā nodrošināt Pakalpojumu sniegšanai nepieciešamo atļauju un licenču spēkā esamību, ja normatīvie akti tādas Pakalpojumu veikšanai nosaka.
   8. Izpildītājam nav tiesību bez iepriekšēja saskaņojuma ar Pasūtītāju nodot Pakalpojumu vai to daļas izpildi trešajām personām, kā arī nav tiesību nodot Pakalpojuma ietvaros iegūtos fotoattēlus trešajām personām.
   9. Izpildītājs apliecina, ka Pakalpojumu izpildē ir ievērojis trešo personu tiesības, tādējādi nodrošinot Pasūtītāju pret trešo personu prasījumiem. Izpildītājs nodrošina, ka Pasūtītājs par apmaksātiem Pakalpojumiem un to nodevumiem iegūst autora mantiskās tiesības.
2. **Pasūtītāja saistības**
   1. Pasūtītājs Līguma ietvaros nav saistīts ar konkrētu Pakalpojumu apjomu, un veic pasūtījumus atbilstoši vajadzībai un finanšu iespējām, t.sk. ir tiesīgs arī atteikties no kādas daļas pasūtījuma, pēc nepieciešamības var samazināt kopējo pasūtījuma apjomu.
   2. Pasūtītājs apņemas veikt samaksu par kvalitatīvi, savlaicīgi un atbilstoši pasūtījumam sniegtiem un nodotiem Pakalpojumiem Līgumā noteiktajos termiņos un kārtībā.
   3. Pasūtītājs apņemas, ciktāl tas ir atkarīgs no Pasūtītāja, Izpildītājam nodrošināt pienācīgus apstākļus Pakalpojumu sniegšanai, sniegt visu nepieciešamo informāciju un atbalstu, kas nepieciešams kvalitatīvai Pakalpojumu sniegšanai.
   4. Pasūtītājs apņemas savlaicīgi veikt pilnvērtīgi sniegtu Pakalpojumu pieņemšanu.
   5. Pasūtītājs ir tiesīgs izvirzīt pretenziju Izpildītājam vai atteikties no Pakalpojumu pieņemšanas, ja Pakalpojumos tiek konstatēti trūkumi, vai ja Pasūtītāju neapmierina to saturs, kvalitāte utt.
   6. Pasūtītājs ir tiesīgs, rakstveidā paziņojot Izpildītājam, Līgumu vienpusēji izbeigt, ja:

5.6.1. Izpildītājs neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos, tostarp – ja Pasūtītāju atkārtoti neapmierina Pakalpojuma kvalitāte;

5.6.2. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;

5.6.3. Izpildītāja saimnieciskā darbība tiek apturēta ilgāk par 2 (divām) nedēļām;

* 1. Pasūtītājam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem Līgumiem, kā arī tiesības no Līguma izrietošo maksājumu piedziņu nodot trešajām personām.

1. **Pušu mantiskā atbildība**
   1. Ja Puses vispār neizpilda kādu no Līguma izrietošajām saistībām, vainīgā Puse par katru no tām maksā otrai Pusei vienreizēju līgumsodu par katru neizpildes gadījumu 500,00 EUR (pieci simti euro un 00 centi) apmērā.
   2. Ja Puses kādu no Līguma izrietošajām saistībām izpilda nepienācīgi vai neizpilda īstā laikā (termiņā),  vainīgā Puse par katru no pārkāpumiem maksā otrai Pusei līgumsodu 0,5% apmērā no laikā neizpildītās saistības summas par katru nokavēto dienu, bet ne vairāk kā 10% no pamatparāda vai galvenās saistības apmēra.
   3. Laikā, kad Izpildītāja saimnieciskā darbība ir apturēta, Pasūtītājam līgumsods netiek aprēķināts.
   4. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk.
   5. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju.
2. **Konfidencialitāte**
   1. Visa informācija, ko kāda no Pusēm sniedz otrai Līguma izpildes laikā vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio - vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Puses precizē attiecīgās informācijas statusu.
   2. Pusēm nav tiesību izpaust konfidenciālu informāciju trešajām personām bez otras Puses rakstiskas piekrišanas. Katrai no Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Vienošanās darbības beigām, kā arī pēc pirmstermiņa līgumattiecību pārtraukšanas.
   3. Puses pienākums ir nodrošināt, ka tās amatpersonas, darbinieki, konsultanti un citas atbilstošas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm ar Līgumu.
   4. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.
   5. Par katru konfidencialitātes saistību pārkāpumu Puses maksā otrai Pusei vienreizēju līgumsodu 1000,00 EUR (viens tūkstotis euro un 00 centi) apmērā, kā arī sedz ar konfidencialitātes pārkāpumu nodarītos zaudējumus.
3. **Fizisko personu datu aizsardzība**
   1. Ja Līguma izpildes gaitā Pasūtītājs nodod izpildītājam fizisko personu datus, Izpildītājs uzskatāms par operatoru **Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula)** izpratnē. Nododamo datu apjoms, apstrādes mērķis un glabāšanas termiņš tiek noteikts katrā personas datu nodošanas gadījumā atsevišķi, tā ietvaros paredzot, ka:
      1. Izpildītājs apņemas, pirms personas datu saņemšanas, nodrošināt personas datu aizsardzības obligāto tehnisko un organizatorisko prasību izpildi;
      2. Izpildītājs apņemas nodrošināt un garantē, ka Līguma ietvaros veiktā personas datu apstrāde tiek īstenota saskaņā ar Latvijas Republikā spēkā esošajiem normatīvajiem aktiem personas datu aizsardzības jomā un nepārkāpj attiecīgos normatīvos aktus;
      3. Izpildītājs apņemas personas datu apstrādi veikt tikai Pasūtītāja uzdevumā un saskaņā ar Līguma nosacījumiem.
   2. Fizisko personu datu aizsardzības pasākumi notiek nolūkā sniegt pienācīgas garantijas Pasūtītājam attiecībā uz fizisko personu datu aizsardzību un lai nodrošinātu Pasūtītājam iespējas uzraudzīt fizisko personas datu aizsardzības pasākumu veikšanu.
   3. Līguma sadaļā izmantotie termini lietoti tādā pašā nozīmē kā Regulā lietotie:
      1. **fizisko personu dati** – jebkāda informācija, kas attiecas uz identificētu vai identificējamu fizisko personu, t.sk. videonovērošanas ieraksti un telpu fiziskās piekļuves sistēmā esošie dati (turpmāk – personas dati);
      2. **personas datu apstrāde** — jebkura ar personas datiem veikta darbība, ieskaitot datu vākšanu, reģistrēšanu, ievadīšanu, glabāšanu, sakārtošanu, pārveidošanu, izmantošanu, nodošanu, pārraidīšanu un izpaušanu, bloķēšanu vai dzēšanu;
      3. **pārzinis (Pasūtītājs)** — fiziskā vai juridiskā persona, valsts vai pašvaldību institūcija, kura nosaka personas datu apstrādes mērķus un apstrādes līdzekļus, kā arī atbild par personas datu apstrādi saskaņā ar šo likumu;
      4. **personas datu operators (Izpildītājs)** — pārziņa pilnvarota persona, kas veic personas datu apstrādi pārziņa uzdevumā;
      5. **datu subjekts** - fiziskā persona, kuru var tieši vai netieši identificēt;
      6. **tehniski un organizatoriski drošības pasākumi** – pasākumi, kas paredzēti, lai personas datus aizsargātu pret nejaušu vai nelikumīgu iznīcināšanu vai nejaušu nozaudēšanu, izmainīšanu, neatļautu izpaušanu vai piekļuvi tiem, kā arī pret citām nelikumīgām apstrādes formām.
   4. Izpildītāja saistības personas datu apstrādē:
      1. Izpildītājs apņemas nekavējoties paziņot Pasūtītājam par tādu apstākļu iestāšanos, kas kavē vai nepieļauj Izpildītājam pildīt saistības personas datu apstrādes jomā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem, pārvaldes lēmumiem vai spriedumu;
      2. Izpildītājs ir tiesīgs personas datu apstrādi nodot citai personai, tikai ar Pasūtītāja rakstisku piekrišanu, noslēdzot rakstveida līgumu, ar kuru šai personai tiek uzlikti tādi paši pienākumi kā Izpildītājam saskaņā ar Līgumu, kā arī iesniegt Pasūtītājam noslēgtā līguma kopiju;
      3. Pēc Pasūtītāja pieprasījuma nekavējoties sniegt Izpildītājam informāciju par personas datu apstrādi, ko veic Izpildītājs, un informāciju par tām fiziskajām vai juridiskajām personām, valsts vai pašvaldību iestādēm, kuras no Izpildītāja ir saņēmušas personas datus;
      4. Izpildītājs apņemas nekavējoties informēt Pasūtītāju par tiesībsargājošo institūciju pieprasījumiem, par jebkuru pieprasījumu, kas tiešā veidā saņemts no datu subjekta un uz kuru Izpildītājs nav pilnvarots sniegt atbildi, kā arī par drošības incidentiem personas datu apstrādē, kuru rezultātā nepilnvarotām vai trešajām personām radusies pieeja personas datiem;
      5. Izpildītājs apņemas nodrošināt visu darbību ar personas datiem (tai skaitā arī skatīšanās režīms, datu iegūšana, izmantojot sistēmā meklēšanas funkciju) uzskaitīšanu (auditācijas pieraksti u.c.), kā arī nodrošināt Pasūtītājam iespēju noteikt personas datus, kuri bijuši apstrādāti bez attiecīgā pilnvarojuma, kā arī apstrādes laiku un personu, kas to veikusi.
   5. Pasūtītāja saistības personas datu apstrādē:
      1. Pasūtītājs apliecina, ka ir veicis nepieciešamo Izpildītāja informēšanu par personas datu apstrādi un visā personas datu apstrādes laikā turpinās dot norādījumus Izpildītājam apstrādāt personas datus vienīgi Pasūtītāja uzdevumā un saskaņā ar Latvijas Republikā spēkā esošo normatīvo aktu prasībām datu aizsardzības jomā;
      2. Pasūtītājs apņemas, pēc datu subjekta pieprasījuma saņemšanas, sniegt datu subjektam visu to informāciju, kuru tas ir tiesīgs saņemt atbilstoši Latvijas Republikā spēkā esošajiem normatīvajiem aktiem.
      3. Pasūtītājs apņemas nodrošināt Izpildītāju ar visu informāciju, t.sk. iekšējiem normatīvajiem un citiem dokumentiem, kas skar personas datu aizsardzības jomu, t.sk., pievienojot Līgumam kā tā pielikumus.
   6. Personas datu aizsardzības obligātās tehniskās un organizatoriskās prasības
      1. Personas datu obligāto tehnisko aizsardzību Puses īsteno ar fiziskiem un loģiskiem aizsardzības līdzekļiem, nodrošinot:
         1. aizsardzību pret fiziskās iedarbības radītu personas datu apdraudējumu;
         2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem.
      2. Apstrādājot personas datus, Puses nodrošina:
         1. pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem);
         2. to, ka informācijas nesējus un citus personas datu apstrādē izmantotos resursus, reģistrē, pārvieto, sakārto, pārveido, nodod, kopē un citādi apstrādā tam pilnvarotas personas;
         3. to, ka personas datu vākšanu, ierakstīšanu, ierakstīto personas datu sakārtošanu, saglabāšanu, kopēšanu, pārrakstīšanu, pārveidošanu, labošanu, dzēšanu, iznīcināšanu, arhivēšanu, rezerves kopēšanu, bloķēšanu veic tam pilnvarotas personas, kā arī nodrošina iespēju noteikt personas datus, kuri bijuši apstrādāti bez attiecīgā pilnvarojuma, kā arī apstrādes laiku un personu, kas to veikusi;
         4. apstrādājot personas datus, informācijas saglabāšanu par personas datiem, kas tikuši nodoti, personas datu nodošanas laiku, personu, kas nodevusi personas datus, personu, kas saņēmusi personas datus;
         5. saņemot personas datus, informācijas saglabāšanu par saņemtajiem personas datiem, personas datu saņemšanas laiku, personu, kas nodevusi personas datus, personu, kas saņēmusi personas datus.
   7. Pienākumi pēc personas datu apstrādes pakalpojumu izbeigšanas
      1. Puses vienojas, ka, izbeidzot personas datu apstrādi, Izpildītājs nodod atpakaļ Pasūtītājam visus saņemtos personas datus (t.sk. piekļuvi šādiem datiem) un to kopijas vai iznīcina visus no Pasūtītāja saņemtos personas datus un rakstveidā Pasūtītājam apliecina datu (vai piekļuves) nodošanas vai iznīcināšanas faktu.
   8. Ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
4. **Citi noteikumi**
   1. Līgums stājas spēkā ar parakstīšanas brīdi un ir spēkā **24 (divdesmit četri) mēnešus** vai līdz kopējās līguma summa sasniedz **35 000,00 EUR** (trīsdesmit pieci tūkstoši *euro* un 00 centi) bez PVN, atkarībā no tā, kurš nosacījums iestāsies pirmais.
   2. Kā atbildīgo un pilnvaroto personu par Līguma izpildi, Pakalpojumu pasūtīšanu un pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nozīmē \_\_\_\_\_\_\_\_\_\_\_\_ *vārds, uzvārds*, tālr.: \_\_\_\_\_\_\_\_\_, e-pasts: \_\_\_\_\_\_\_\_\_\_\_ un no Izpildītāja puses Izpildītājs nozīmē \_\_\_\_\_\_\_\_\_\_\_\_ *vārds, uzvārds*, tālr.: \_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_, izmaiņu personālsastāvā gadījumā vienpusēji elektroniski informējot otru Pusi.
   3. Dokumenti, ziņas vai cita korespondence, kas ierakstītā sūtījumā nosūtīta uz līgumā norādīto Puses adresi, strīda gadījumā uzskatāma par saņemtu 7. (septītajā) dienā pēc sūtījuma nodošanas pasta iestādē.
   4. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
   5. Puses ievēro vispārpieņemtos nepārvaramas varas (Force majeure) noteikumus.
   6. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma līguma noslēgšanas, izpildes vai izbeigšanas gaitā.
   7. Puses strīdus risina savstarpēju sarunu ceļā. Ja šādā veidā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
   8. Izpildītājs Līguma izpildes ietvaros ir saistīts ar no iepirkuma piedāvājuma izrietošajām saistībām, ja vien Līgumā attiecībā uz konkrētām saistībām nav noteikts savādāk.
   9. Jebkādas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi.
   10. Līgums sastādīts latviešu valodā uz \_\_\_\_ (\_\_\_\_\_) lapām, \_\_\_\_\_ eksemplāros ar vienādu juridisko spēku, viens eksemplārs katrai Pusei. Līgumam tā noslēgšanas brīdī ir šādi pielikumi:
       1. 1.pielikums “Tehniskā specifikācija” uz \_ (\_\_\_) lapām;
       2. 2.pielikums “Finanšu piedāvājums” uz \_ (\_\_\_\_) lapām;
       3. (*norāda pēc nepieciešamības)*
5. **Pušu rekvizīti un paraksti**

|  |  |  |
| --- | --- | --- |
| Pasūtītājs:  **Rīgas Stradiņa universitāte**  Reģ. Nr. 90000013771  Dzirciema iela 16, Rīga, LV-1007  Banka: A/S “Swedbank”  S.W.I.F.T.  HABALV22  Konts LV02HABA0551000376050  Banka: A/S “SEB banka”  S.W.I.F.T. UNLALV2X  Konts LV28UNLA0050013752619  *amats, vārds, uzvārds*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) |  | Izpildītājs:  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Reģ.Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Banka\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  S.W.I.F.T.  \_\_\_\_\_\_\_\_\_\_\_\_\_\_\_\_\_\_\_\_\_  Konts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *amats, vārds, uzvārds*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) |

1. Atbilstoši Eiropas Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums - uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; Vidējais uzņēmums - uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-1)
2. *Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. Dokumenta veidlapa ir pieejama* [*https://ec.europa.eu/growth/tools-databases/espd/filter?lang=lv*](https://ec.europa.eu/growth/tools-databases/espd/filter?lang=lv) [↑](#footnote-ref-2)
3. Viena publicēšanas reize par visu vienas reizes fotoreportāžas publicēšanu [↑](#footnote-ref-3)
4. Pēcapstrāde - izmantojama līdz A3 izmēram; 300 dpi; optimizētas krāsas un kontrasti [↑](#footnote-ref-4)